શાકભાજીના ભાવો છેલ્લા કેટલાક દિવસથી ભડકે બળે છે પણ રિટેલ બજારમાં ડુંગળી-બટાકા ૨૦થી ૨૫ રૂપિયે પ્રતિકિલોની સપાટીએ વેચાઇ રહ્યાં છે. હજુ પણ ભાવ વધે તેવી શક્યતાઓ છે. શાકભાજીના છૂટક બજાર કરતાં મોલમાં ડુંગળી-બટાકા નીચા ભાવે વેચાઇ રહ્યાં છે. છૂટક બજારમાં દલાલ તથા રિટેલર્સનો ઊંચો નફાનો ગાળો હોવાના કારણે ભાવ ઊંચા જોવા મળી રહ્યા છે. તેની સામે મોલમાં પાંચથી સાત રૂપિયા નીચા ભાવે ડુંગળી-બટાકા વેચાઇ રહ્યાં છે. ખેતીવાડી ઉત્પન્ન બજાર સમિતિના વેપારીઓના કહેવા પ્રમાણે મોલમાં નફાનો ગાળો ઓછો હોવાના કારણે ડુંગળી બટાકા નીચા ભાવે વેચાઇ રહ્યા છે તો તેની સામે છૂટક વેપારીઓ નફાનો ગાળો ઊંચો રાખે છે, તેના કારણે ૨૦થી ૨૫ રૂપિયે કિલોના ભાવે છૂટકમાં પડે છે.